סופי ראנדל

סופי ראנדל (באנגלית: Sophie Rundle; נולדה ב-21 באפריל 1988) היא שחקנית אנגלייה הידועה בעיקר מהופעותיה בתפקיד איידה שלבי בסדרת הפשע ההיסטורית "כנופיית ברמינגהאם" של BBC One, בתפקיד לוסי במיני-סדרה "The Bletchley Circle" של ערוץ ITV, ובדמות לאביה בסיטקום הבריטי-אמריקאי "אפיזודס". עוד שיחקה ב-2017 בתפקיד אליס בדרמה "ג'יימסטאון" של ערוץ Sky 1.

==ביוגרפיה==
ראנדל נולדה בעיר הקיט בורנמות' שבדרום אנגליה. היא למדה בבית הספר לבנות בבורנמות', וב-2011 סיימה את לימודי המשחק באקדמיה המלכותית לאמנות הדרמה.

===טלוויזיה וקולנוע===
תחילת הקריירה של ראנדל הייתה ב-2007 בסרט האימה הקומי "Small Town Folk" לצדו של ווריק דייוויס. ב-2012 כיכבה במיני-סדרה דרמה תקופתית "טיטניק" שיצר המפיק נייג'ל סטפורד-קלארק וכתב את התסריט ג'וליאן פלוז. הסדרה מבוססת על אירועי שקיעת הטיטניק. בהמשך אותה שנה שיחקה בתפקיד אורח בדמות לאביה בסיטקום הבריטי-אמריקאי "אפיזודס" לצדם של מאט לה-בלאנק וסטיבן מנגן ששודרה בערוצי שואוטיים ו-BBC Two.

עוד ב-2012 שיחקה ראנדל בסרט הקולנוע "תקוות גדולות" בבימויו של מייק ניואל. את העיבוד לרומן מאת דיקנס עשה דייוויד ניקולס וכיכבו בו ג'רמי אירווין, הלנה בונהם קרטר, הולידיי גריינג'ר, רייף פיינס ורובי קולטריין. הקרנת הבכורה של הסרט הייתה בפסטיבל הסרטים הבינלאומי בטורונטו והוא יצא לאקרנית בממלכה המאוחדת ב-30 בנובמבר 2012.

ראנדל גילמה את ספה בשני פרקים בעונה האחרונה של סדרת הטלוויזיה "מרלין".
היא שיחקה בתפקיד ראשי בסדרת הדרמה "The Bletchley Circle" של ITV, על אודות ארבע נשים שחוקרות סדרה של רציחות. הסדרה בוטלה, והשידור של הפרק האחרון היה ב-27 בינואר 2014.

עוד כיכבה בתפקיד איידה שלבי בסדרת דרמת הפשע ההיסטורית "כנופיית ברמינגהאם", המבוססת על זכרונותיהם של בני משפחת שלבי, שרבים מבניהם היוו כנופיה אשר הטילה אימה בתושבי העיר ברמינגהאם. ראנדל אמרה שהיא ושאר השחקנים התאמצו כדי להשתלט על המבטא של העיר (Brummie) שלא נשמע הרבה בטלוויזיה, אבל הצליחו אחרי ביקורים אחדים בברמינגהאם.

ראנדל שיחקה בתפקיד הראשי בדמות פיונה גריפית'ס, בלשית צעירה, במיני-סדרה "Talking to the Dead" של Sky Living המבוססת על רומן באותו שם מאת הארי בינגהם, בעיבוד של גווינת' יוז. על מנת לגלם את הדמות של גריפית'ס במדויק למדה ראנדל על תסמונת קוטאר.

ראנדל כיכבה בתפקיד אורח בדמות פמלה סיינט, אם צעירה שסובלת מבעיות נפשיות אחרי לידת ילד, בפרק השביעי של העונה השלישית בסדרת הדרמה התקופתית "תקראו למיילדת". הפרק שודר ב-2 במרץ 2014. עוד שיחקה בסדרה המשטרתית "עמק האושר" בתפקיד קירסטן מקאסקיל. היא מגלמת דמות של שוטרת טירונית שעוצרת את לואיס (בגילומו של אדם לונג) על מהירות מופרזת, ואחר כך השותף שלו טומי (בגילומו של ג'יימס נורטון) דורס אותה למוות. את הסדרה בכיכובם של שרה לנקשייר וסטיב פמברטון יצרה סאלי ויינרייט, והיא שודרה לראשונה ב-29 באפריל 2014.

ב-4 באוקטובר 2014 הופיעה ראנדל בשידור חי בתוכנית הבישול "Saturday Kitchen" בהגשת ג'יימס מרטין.

ראנדל כיכבה בתפקיד אווה סמית' / דייזי רנטון בסרט הטלוויזיה "המפקח בא", עיבוד של הלן אדמונדסון למחזה מאת ג'. ב. פריסטלי. עוד כיכבו בסרט דייוויד ת'יוליס בתפקיד המפקח, קן סטוט ומירנדה ריצ'רדסון. את הדרמה ביימה אייסלינג וולש והיא שודרה לראשונה בערוץ BBC One ב-13 בספטמבר 2015. ביוני אותה שנה גילמה ראנדל את ג'ני בסיטקום "Not Safe for Work" של ערוץ 4 לצדם של זאווה אשטון, טום וסטון-ג'ונס, סמואל ברנט, סשה דוואן ואנסטסיה היל. את התסריט כתב המחזאי ד. ס. מור, והסדרה שודרה החל מ-30 ביוני 2015.

בסדרת הטלוויזיה "עלילות דיקנס" גילמה ראנדל את דמותה של הונוריה ברנבי. הסדרה היא עיבוד חדשני לאנסמבל של דמויות מספריו של צ'ארלס דיקנס. שידור הסדרה בת 20 הפרקים החל ב-26 בדצמבר 2015.

ב-18 בינואר 2016 פורסם שראנדל תככב בסדרה בת שישה חלקים של ITV בשם "Brief Encounters", המבוסס באופן חופשי על האוטוביוגרפיה "Good Vibrations" של ג'קלין גולד שיצאה לאור ב-1995. הסדרה מתרחשת בשנות השמונים של המאה העשרים והיא עוסקת בארבע נשים שרואות את הפוטנציאל במכירה של הלבשה תחתונה ואביזרי מין לנשים בבתיהם הפרטיים. הצילומים החלו בסוף ינואר 2016 בשפילד.

עוד כיכבה ראנדל בדרמה "ג'יימסטאון" של ערוץ Sky 1 בתפקיד אליס, אחת מ"המשרתות שיהיו רעיות" שהפליגו 3,700 מייל מעבר לאוקיינוס האטלנטי, כדי להינשא לגבר זר בעולם החדש.

ב-2018 כיכבה ראנדל בסדרת המתח "Bodyguard" שיצר ג'ד מרקוריו יחד עם קילי הוז וג'ינה מקי.

===קריירה בתיאטרון===
בפברואר 2013 שיחקה ראנדל בתפקיד בונטי מנוורינג בהפקה של סטיבן אנווין במחזה "The Vortex" מאת נואל קאוורד בתיאטרון רוז בקינגסטון.

בדצמבר 2014 שיחקה בתפקיד לוצ'יה קוס במחזה חדש בשם "3 Winters" מאת המחזאית הקרואטית טנה סטיביצ'יץ'. המחזה עוסק במשפחת קוס בשלוש תקופות בהיסטוריה הקרואטית. את המחזה ביים הווארד דייוויס בתיאטרון המלכותי הלאומי.

===חיים אישיים===
ראנדל מאורסת לשחקן מאט סטוקו, איתו שיחקה בסדרות "שומר ראש" ו"ג'יימסטאון".

==פילמוגרפיה==
===סרטים===
{| class="wikitable"
! שנה
! שם
! שם באנגלית
! תפקיד
! הערות
|-
| 2007
|
| dir="ltr" | Small Town Folk
| הת'ר
|
|-
| 2012
| תקוות גדולות
| dir="ltr" | Great Expectations
| קלרה
|
|-
| 2013
|
| dir="ltr" | Talking to the Dead
| פיונה גריפית'ס
| סרט טלוויזיה
|-
| rowspan="2" | 2015
| המפקח בא
| dir="ltr" | An Inspector Calls
| אווה סמית' / דייזי רנטון / שרה
| סרט טלוויזיה
|-
| פני מלאך
| dir="ltr" | The Face of an Angel
| האנה
|
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2011
| המשפט של גארו
| dir="ltr" | Garrow's Law
| מיס קאסון
| סדרת טלוויזיה (פרק אחד)
|-
| rowspan="2" | 2012
| טיטניק
| dir="ltr" | Titanic
| רוברטה מייאוני
| מיני-סדרה
|-
| מרלין
| dir="ltr" | Merlin
| ספה
| סדרת טלוויזיה (2 פרקים)
|-
| 2013
| שטלנד
| dir="ltr" | Shetland
| סופי
| בפרק "Red Bone"
|-
| rowspan="2" |2012–2014
|אפיזודס
| dir="ltr" | Episodes
| לאביה
| סדרת טלוויזיה
|-
|
| dir="ltr" | The Bletchley Circle
| לוסי
| סדרת טלוויזיה
|-
| 2013–2022
| כנופיית ברמינגהאם
| dir="ltr" | Peaky Blinders
| איידה שלבי
| תפקיד ראשי
|-
| 2014
| מיילדת
| dir="ltr" | Call The Midwife
| פמלה סיינט
| סדרת טלוויזיה (פרק אחד)
|-
| 2014
| עמק האושר
| dir="ltr" | Happy Valley
| קירסטן מק'אסיל
| סדרת טלוויזיה
|-
| 2015
|
| dir="ltr" | Not Safe for Work
| ג'ני
| תפקיד ראשי
|-
| 2015–2016
| עלילות דיקנס
| dir="ltr" | Dickensian
| הונוריה ברברי
| סדרת טלוויזיה
|-
| 2016
|
| dir="ltr" | Brief Encounters
| סטף קירק
| סדרת טלוויזיה
|-
| 2017
| ג'יימסטאון
| dir="ltr" | Jamestown
| אליס קט
| סדרת טלוויזיה
|-
| 2018
| שומר ראש
| dir="ltr" | Bodyguard
| ויקי באד
| סדרת טלוויזיה
|-
| 2019
| ג'נטלמן ג'ק
| dir="ltr" | Gentleman Jack
| אן ווקר
| סדרת טלוויזיה
|-
| 2020
| הקן
| dir="ltr" | The Nest
| אמילי דוצ'ארטי
| סדרת טלוויזיה 
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנולדו ב-1988
קטגוריה:בריטים שנולדו ב-1988